internet vaartha 203 Views
రియో డి జెనిరో : బ్రెజిల్‌లో జరుగనున్న ఒలింపిక్స్‌ టికెట్ల విక్రయాలు మొదలయ్యాయి. కాగా ఆగస్టు 5 నుంచి 21 వరకు రియోడి జెనిరోలో ఈ క్రీడోత్సవాలు జరుగుతాయి. వాటి టికెట్లను స్థానిక దుకాణాల్లో తొలిసారి విక్రయానికి పెట్టినట్లు ఒలింపిక్స్‌ నిర్వాహకలు పేర్కొన్నారు.ఇంతకు ముందు బ్రిజిల్‌ వాసులకు కేవలం ఆన్‌లైన్‌లో మాత్రమే టికెట్లు అందుబాటులో ఉండేవి, ఇప్పుడు రియోలోని రెండు షాపింగ్‌ మాల్స్‌లో కూడా వాటిని విక్రయానికి పెట్టారు. కాగా రాబోయే వారాల్లో రియోతోపాటు ఒలింపిక్స్‌ పుట్‌ బాల్‌ మ్యాచ్‌లు జరిగే సావో పాలో,బెలో హారిజాంట్‌,సాల్వడార,బ్రసీలియా,మనౌస్‌ నగరాల్లో 30 టికెట్‌ కౌంటర్లను త్వరలో ప్రారంభిస్తామని చెబుతున్నారు. టికెట్‌ కౌంటర్ల వద్ద భారీగా రష్‌ ఉండే అవకాశం ఉంటుందని భావిస్తున్నామని,అందువల్ల  బ్రిజిల్‌ వాసులు చిట్ట  చివరి నిముషం వరకు ఆగకుండా ముందే టికెట్లు కొనుగోలు చేయాలని సూచించారు. వెబ్‌ సైట్‌లో ఉన్న ధరలకే టికెట్‌ కౌంటర్లలో కూడా విక్రయిస్తున్నారో లేదో జాగ్రత్తగా చూసుకోవాలని, అధిక ధర చెల్లించాల్సిన అవసరం లేదని,ఇప్పటికే 42 లక్షల టికెట్లు విక్రయించామని,మరో 18 లక్షల టికెట్లు మాత్రమే ఉన్నాయని, ఒలింపిక్‌ టికెట్ల ధరలు ఆయా క్రీడాంశాలను బట్టి 800 నుంచి కొన్ని వేల వరకు ఉన్నాయి.